Ο **Ντάνι Φίλιπ** (*Danny Philip*, γεν. στις 5 Αυγούστου 1953) είναι πολιτικός και διπλωμάτης από τα Νησιά του Σολομώντα, Πρωθυπουργός από τις 25 Αυγούστου του 2010 ως την παραίτησή του, το Νοέμβριο του 2011. Διετέλεσε υπουργός εξωτερικών της χώρας του από το 1995 ως το 1996 και ξανά από τον Ιούλιο του 2000 ως τον Ιούνιο του 2001. Ήταν ηγέτης του Προοδευτικού Κόμματος του Λαού (People's Progressive Party) από το 1997 ως το 2000 και εν συνεχεία ίδρυσε το Αναμορφωτικό Δημοκρατικό Κόμμα, του οποίου είχε την ηγεσία όταν έγινε πρωθυπουργός.

Πολιτική καριέρα
----------------

Έχει υπηρετήσει 4 θητείες στο Κοινοβούλιο των νήσων του Σολομώντα, την περίοδο από το 1984 ως το 2001. Την περίοδο 1984-93 εκλεγόταν στην εκλογική περιφέρεια Βόνα Βόνα-Ρεντόβα-Τετεπάρε ( Vona Vona-Rendova-Tetepare). Στη συνέχεια ο Φίλιπ εκλεγόταν βουλευτής στην περιφέρεια Νότια Νέα Γεωργία-Ρεντόβα-Τετεπάρε από το 1994 ως το 2001. Στην ίδια περιφέρεια εξελέγη και στις εκλογές του 2010, έπειτα από τις οποίες εξελέγη πρωθυπουργός.

Πρωθυπουργός
------------

Ο Φίλιπ εξελέγη πρωθυπουργός με οριακή πλειοψηφία στις 24 Αυγούστου 2010, έπειτα από τη διεξαγωγή των γενικών εκλογών στις 4 Αυγούστου. Μαζί με τους οπαδούς του συνέστησε το "πολιτικό στρατόπεδο Καζίνο του Ειρηνικού" ("Pacific Casino camp,") και κέρδισε την εκλογή του στην πρωθυπουργία με διαφορά μόλις 3 ψήφων από τον αντίπαλό του, Στιβ Αμπάνα. Ο Φίλιπ έλαβε 26 ψήφους, ενώ ο αντίπαλός του συγκέντρωσε συνολικά 23. Συνακόλουθα, ο Φίλιπ διαδέχθηκε τον Ντέρεκ Σικούα στην πρωθυπουργία.
Στην πρώτη του ομιλία μετά τη νίκη του, ο νέος πρωθυπουργός έθεσε ως προτεραιότητα τον σχηματισμό νέας κυβέρνησης και τάχθηκε υπέρ της διαδικασίας για μεταρρύθμιση στο Σύνταγμα. Για τον ίδιο λόγο ίδρυσε το Αναμορφωτικό Δημοκρατικό Κόμμα.

Λίγες ημέρες μετά την εκλογή του διόρισε τον Μανάσε Μαελένγκα ως αντιπρόεδρο της κυβέρνησης.

Μια ημέρα μετά την εκλογή του Φίλιπ στην πρωθυπουργία, πέθανε από καρδιακή προσβολή ο προσκείμενος στο κόμμα του νεοεκλεγείς βουλευτής, Στιβ Λάορε. Έτσι, η κοινοβουλευτική πλειοψηφία της νέας κυβέρνησης μειώθηκε στη μία ψήφο (στις 25). 

  

Στις 11 Νοεμβρίου 2011, έπειτα από την προσχώρηση 5 υπουργών και 7 βουλευτών στην Αντιπολίτευση, ο Φίλιπ παραιτήθηκε προκειμένου να αποφύγει να περάσει από πρόταση μομφής. Παρέμεινε Πρωθυπουργός ως την εκλογή του αντικαταστάτη του από το Κοινοβούλιο, που έγινε στις 16 Νοεμβρίου.  Αντικαταστάτης του στην πρωθυπουργία ήταν ο Γκόρντον Ντάρσι Λίλο.

Εξωτερικοί σύνδεσμοι
--------------------

* Solomon Islands Prime Ministerial contenders named από το RNZI, 20-8-2010, ανάκτηση 27-8-2010.

Παραπομπές
----------

1. ↑  www.parliament.gov.sb/index.php?q=node%2F833. Ανακτήθηκε στις 22  Νοεμβρίου 2018.
2. ↑  www.parliament.gov.sb/index.php?q=node%2F502. Ανακτήθηκε στις 23  Νοεμβρίου 2018.
3. ↑  "Solomons Islands get new PM weeks after election", BBC, 25-8-2010
4. ↑  "Philip elected new Solomons PM", Associated Press, 25-8- 2010
5. ↑  "Party vows to reform constitution" Αρχειοθετήθηκε 2010-12-23 στο Wayback Machine. *Island Sun*, 12-7-2010
6. 1 2 3  «Steve Abana or Danny Philip for PM». *Solomon Times*. 23-8-2010. Αρχειοθετήθηκε από το πρωτότυπο στις 2010-11-30.. Ανακτήθηκε στις 24-8-2010.
7. 1 2 3  «Danny Philip is Prime Minister». *Solomon Times*. 25-8-2010. Αρχειοθετήθηκε από το πρωτότυπο στις 2010-11-30.. Ανακτήθηκε στις 27-8-2010.
8. ↑   «Nation Awaits». *Solomon Times*. 25-8-2010.. Ανακτήθηκε στις 27-8-2010.
9. ↑  "Party vows to reform constitution" Αρχειοθετήθηκε 2010-12-23 στο Wayback Machine. *Island Sun*, 12-7- 2010
10. ↑  "PM Philip name ministers" Αρχειοθετήθηκε 2010-08-29 στο Wayback Machine. *Island Sun*, 27-8-2010
11. ↑  Solomons by-election looms after Laore death, Radio New Zealand International, 27-8-2010.
12. ↑  "PM Resigns" Αρχειοθετήθηκε 2012-04-02 στο Wayback Machine. *Solomon Star*, 11-11-2011
13. ↑  "Solomons MPs to elect new prime minister on Wednesday" Αρχειοθετήθηκε 2012-11-01 στο Wayback Machine. Radio New Zealand International, 11-11-2011

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Danny Philip  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |